ബഹ്റൈനി കാര്ഷികചന്ത ഡിസംബറില് മനാമ: ബഹ്റൈനി കാര്ഷികവിളകള് പരിചയപ്പെടാനും വാങ്ങാനും അവസരമൊരുക്കുന്ന കാര്ഷികചന്ത ഡിസംബറില് നടക്കും. ഒമ്ബതാം തവണയാണ് ബുദൈയ്യ ബോട്ടാണിക്കല് ഗാര്ഡനില് കാര്ഷികചന്തക്ക് വേദിയൊരുങ്ങുന്നത്.പൊതുമരാമത്ത്, മുനിസിപ്പാലിറ്റികാര്യ, നഗരാസൂത്രണ മന്ത്രാലയത്തിന് കീഴിലെ കാര്ഷിക, സമുദ്രവിഭവ ഏജന്സിയാണ് കാര്ഷികചന്ത സംഘടിപ്പിക്കുന്നത്. കോവിഡ് 19 മഹാമാരിയുടെ പശ്ചാത്തലത്തില് കഴിഞ്ഞ വര്ഷം ചന്ത നടന്നിരുന്നില്ല. മേളയില് പെങ്കടുക്കാന് ആഗ്രഹിക്കുന്ന കര്ഷകര്ക്കും സ്ഥാപനങ്ങള്ക്കും നഴ്സറി ഉടമകള്ക്കും രജിസ്ട്രേഷനുള്ള സമയമാണ് ഇപ്പോള്. എല്ലാ വര്ഷവും ഡിസംബറില് സംഘടിപ്പിക്കുന്ന കാര്ഷിക ചന്തയില് ബഹ്റൈനില് ഉല്പാദിപ്പിക്കുന്ന നിരവധി കാര്ഷിക വിളകള് വാങ്ങാന് അവസരമുണ്ട്. സ്വദേശികളും പ്രവാസികളും ഉള്പ്പെടെ നിരവധി പേരെ ആകര്ഷിക്കുന്ന കാര്ഷികചന്ത സന്ദര്ശിക്കാന് അയല് രാജ്യങ്ങളില്നിന്ന് ആളുകള് എത്താറുണ്ട്. എന്നാല്, ഇത്തവണ കോവിഡ് മുന്കരുതല് പാലിച്ചാണ് ചന്ത സംഘടിപ്പിക്കുന്നത്. പ്രാദേശിക പച്ചക്കറികള് വില്ക്കുന്ന കടകള്ക്കും റസ്റ്റാറന്റുകള്ക്കുമാണ് പ്രദര്ശനത്തില് പെങ്കടുക്കാന് അവസരം.